**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Saskaņā ar Ministru kabineta 2009. gada 22. decembra noteikumiem Nr. 1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”;  2. Alūksnes novada pašvaldības 2017. gada 16. maija vēstule Nr. ANP/1-2/17/1186 “Par dokumentu nosūtīšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Alūksnes novada pašvaldības iesniegto informāciju, Mālupes pagasta pārvaldes teritorijā naftas produktu noplūdes rezultātā pa drenāžas izvadu nelielā apjomā ir noplūduši naftas produkti.  Alūksnes novada pašvaldība veica apsekojumu teritorijā un apliecināja, ka produkts ir mazuts. Mazuta izcelsmes avots ir Mālupes pagasta katlu mājas teritorijā, kas ir pašvaldības īpašums (adrese: ,,Pīlādži”, Mālupe, Mālupes pagasts, Alūksnes novads, kadastra numurs 3674 002 0155), esošie neizmantotie pazemes mazuta uzglabāšanas rezervuāri. Aptuveni 30 m attālumā no noplūdes vietas atrodas Pededzes upe, tāpēc bija nekavējoties nepieciešams ierobežot noplūdes vietu un uzstādīt absorbējošās bonas, likvidēt avārijas sekas un novērts tās cēloņus.  Saskaņā ar Alūksnes rajona tiesas zemesgrāmatu nodaļas Mālupes pagasta zemesgrāmatas nodalījumu Nr.100000150706 I daļas 1.iedaļas ierakstiem Nr.3.7. un 3.19., zemes vienība (zemes vienības kadastra apzīmējums 3674 002 0155), uz kuras atrodas būve – katlu māja (būves kadastra apzīmējums 3674 002 0155 001), ir Alūksnes novada pašvaldības īpašums.  Katlu māju 1993.gadā Mālupes pagasta padomei nodevusi paju sabiedrība “Igrīve”, ko apliecina 1993.gada 30.novembra vienošanās, līdz ar ko uzņemta pašvaldības bilancē.  **Ne  vienošanās, ne nekustamā īpašuma tehniskās inventarizācijas lietā nav ierakstītas vai iezīmētas blakus katlu mājai esošās mazuta tvertnes (mucas)**. Pašvaldībai nebija nodota katlu mājas tehniskā dokumentācija. Arī dabā to atrašanos nevarēja konstatēt, jo mucas nav atklātas, tās atrodas apraktas zem zemes. Līdz 1993.gadam apkurei izmatots mazuts, kas uzglabājies blakus katlu mājai esošajās tvertnēs (mucās).  1994.gadā Mālupes pagasta padome ir pārgājusi uz citu apkures veidu, uzstādot katlu ar malkas apkuri. Līdz ar ko nav informācijas, kas noticis ar zemē esošajām tvertnēm.  Ņemot vērā iepriekš minēto VARAM uzskata, ka izmaksas, kas saistītas ar Alūksnes novada Mārupes pagasta pārvaldes teritorijā naftas produktu noplūdes seku likvidēšanu, ir Alūksnes novada pašvaldībai neparedzēti izdevumi. Pamatojoties uz Alūksnes novada pašvaldības iesniegto informāciju, līdz pat 2017.gada pavasarim, kad tika konstatēta mazuta noplūde pa drenāžu, Mālupes pagasta pārvaldei nebija aizdomu par tvertņu esamību zemes gabalā, līdz ar ko nevarēja rasties bažas un attiecīgas nepieciešamās rīcības mazuta savākšanai un mucu demontāžai.  VARAM norāda, ka 2017.gda 30.maijā ministrijas pārstāvji bija aizbraukuši uz Alūksnes novada Mālupes pagasta pārvaldi objekta apsekošanai, lai pārliecinātos par situāciju klātienē.  Pamatojoties uz Alūksnes novada pašvaldības iesniegtajiem izmaksu apliecinošajiem dokumentiem, lai segtu izdevumus, kas saistīti ar Alūksnes novada Mālupes pagasta pārvaldes teritorijā, kur naftas produktu noplūdes seku likvidēšanai, kopā ir nepieciešami finanšu līdzekļi 41 600 *euro* apmērā.  Pašvaldība apņemas nodrošināt līdzfinansējumu 12 480 euro apmērā, kas ir 30 procenti no nepieciešamās summas. Līdz ar to no valsts budžeta programmas „Līdzekļi neparedzētiem gadījumiem” nepieciešami finanšu līdzekļi 29 120 euro apmērā.  Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” paredz Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt VARAM 29 120 *euro* pārskaitīšanai Alūksnes novada pašvaldībai, lai segtu izdevumus, kas saistīti ar Alūksnes novada Mālupes pagasta pārvaldes teritorijā naftas produktu noplūdes seku likvidēšanu un nepieļautu dabas katastrofas iestāšanos, naftas produktiem ieplūstot Pededzes upē. |
| 3. | Projekta izstrādē iesaistītās institūcijas | VARAM un Finanšu ministrija. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | **Turpmākie trīs gadi (euro)** | | |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | +29 120 |  |  |  |
| 2.1. valsts pamatbudžets | 0 | +29 120 |  |  |  |
| 2.2. valsts speciālais budžets | 0 | 0 |  |  |  |
| 2.3. pašvaldību budžets | 0 | 0 |  |  |  |
| 3. Finansiālā ietekme: | 0 | -29 120 |  |  |  |
| 3.1. valsts pamatbudžets | 0 | -29 120 |  |  |  |
| 3.2. speciālais budžets | 0 | 0 |  |  |  |
| 3.3. pašvaldību budžets | 0 | 0 |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | +29 120 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 7310 valsts budžeta uzturēšanas izdevumu transferti pašvaldībām noteiktam mērķim. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II., IV., V., VI. sadaļa – projekts šīs jomas neskar.*

Vides aizsardzības un reģionālās

attīstības ministrs K.Gerhards

Maija Brunava, 67026442

[maija.brunava@varam.gov.lv](mailto:maija.brunava@varam.gov.lv)